**Mēs būsim tā**

Mēs būsim tā kā ūdensrozes ezerā,

Kā baltas spalvas cielavā,

Kā putu ceļi Daugavā,

Mēs būsim tā.

Mēs būsim tā kā margrietiņas vainagā,

Kā bērzu rindas ceļmalā,

Kā gliemežvāki jūrmalā,

Mēs būsim tā.

Mēs būsim tā

Kā balta svītra karogā.

Mēs būsim tā kā tautas dziesma vakarā,

Kā Ziemassvētki gadmijā,

Kā rīta ausma nokrēslā,

Mēs būsim tā.

Mēs būsim tā

Kā balta svītra karogā.